Document ID: 31993R2164

ΚΑΝΟΝΙΣΜΟΣ (ΕΟΚ) αριθ. 2164/93 ΤΗΣ ΕΠΙΤΡΟΠΗΣ της 2ας Αυγούστου 1993 για την τροποποίηση του κανονισμού (ΕΟΚ) αριθ. 1443/93 σχετικά με τα μεταβατικά μέτρα εφαρμογής του καθεστώτος εισαγωγής της μπανάνας στην Κοινότητα το 1993
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 για την κοινή οργάνωση της αγοράς στον τομέα της μπανάνας (1), και ιδίως το άρθρο 30,
Εκτιμώντας:
ότι ο κανονισμός (ΕΟΚ) αριθ. 1443/93 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 2009/93 (3), θέσπισε μεταβατικά μέτρα εφαρμογής του καθεστώτος εισαγωγής της μπανάνας στην Κοινότητα το 1993, και ιδίως στο άρθρο 4, την προσωρινή παροχή, σε κάθε συναλλασσόμενο, τμήματος της δασμολογικής ποσόστωσης για την περίοδο από την 1η Ιουλίου έως τις 30 Σεπτεμβρίου 1993, καθώς και τις λεπτομέρειες εφαρμογής σχετικά με την έκδοση των πιστοποιητικών ενόψει της εισαγωγής της "παραδοσιακής" μπανάνας των κρατών ΑΚΕ κατά την ίδια αυτή περίοδο- ότι τα πιστοποιητικά εισαγωγής που εκδίδονται στο πλαίσιο αυτό ισχύουν μέχρι τις 7 Οκτωβρίου 1993-
ότι οι ποσότητες που έχουν προσωρινά χορηγηθεί κατ' εφαρμογήν του άρθρου 4 του προαναφερθέντος κανονισμού (ΕΟΚ) αριθ. 1443/93, ενόψει της χρησιμοποίησης της δασμολογικής ποσόστωσης για την περίοδο Ιουλίου-Σεπτεμβρίου 1993, υπερβαίνουν αισθητά τον ρυθμό των εισαγωγών που πραγματοποιήθηκαν κατά την περίοδο αυτή στη διάρκεια των προηγουμένων ετών- ότι η κατάσταση αυτή κινδυνεύει να οδηγήσει, είτε σε διατάραξη της αγοράς εξαιτίας των εισαγωγών "μη παραδοσιακής" μπανάνας από τρίτες χώρες και χώρες ΑΚΕ που υπερβαίνουν τις δυνατότητες απορρόφησης της κοινοτικής αγοράς, είτε στη μη χρησιμοποίηση πιστοποιητικών εισαγωγής που προκαλούν μεταγενέστερες αιτήσεις επαναχορήγησης- ότι οι ποσότητες σχετικά με τα πιστοποιητικά που έχουν εκδοθεί κατ' εφαρμογήν του άρθρου 7 του ίδιου προαναφερθέντος κανονισμού για την εισαγωγή "παραδοσιακής" μπανάνας από τις χώρες ΑΚΕ, είναι περισσότερες για πολλά από αυτά τα κράτη από εκείνες που εισάγονται κανονικά κατά τη διάρκεια της ιδίας αυτής περιόδου- ότι, υπό τους όρους αυτούς, πρέπει να παραταθεί η διάρκεια ισχύος των πιστοποιητικών εισαγωγής στο πλαίσιο της δασμολογικής ποσόστωσης, καθώς και η διάρκεια των πιστοποιητικών που έχουν εκδοθεί για την εισαγωγή "παραδοσιακών" ποσοτήτων από τις χώρες ΑΚΕ, προκειμένου να δοθεί η δυνατότητα στους ενδιαφερόμενους συναλλασσόμενους να επεκτείνουν τις εισαγωγές τους στη διάρκεια μεγαλύτερης περιόδου-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μπανάνας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 8 του κανονισμού (ΕΟΚ) αριθ. 1443/93 αντικαθίσταται από το ακόλουθο κείμενο:
"Άρθρο 8
Τα πιστοποιητικά εισαγωγής που έχουν εκδοθεί κατ' εφαρμογή των τίτλων Ι και ΙΙ του παρόντος κανονισμού ισχύουν μέχρι τις 31 Οκτωβρίου 1993."
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Αυγούστου 1993.

Labels: 3
17